**REPUBLIKA HRVATSKA**

**Osnovna glazbena škola Zaprešić**

**Ulica Vladimira Novaka 23, Zaprešić**

KLASA: : 112-04/25-01/02

URBROJ: 238-33-171-25-1

Zaprešić, 9. rujna 2025.

Na temelju članka 107. Zakona o odgoju i obrazovanju u osnovnoj i srednjoj školi (“Narodne novine“, broj 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 07/17., 68/18., 98/19., 64/20., 151/22., 155/23., 156/23.), a u skladu s Pravilnikom o postupku zapošljavanja te procjeni i vrednovanju kandidata za zapošljavanje u Osnovnoj glazbenoj školi Zaprešić, ravnatelj Osnovne glazbene škole Zaprešić, objavljuje,

NATJEČAJ

za popunu radnog mjesta

1**. TAJNIK/ICA ŠKOLSKE USTANOVE - 1 izvršitelj/ica na neodređeno, puno radno vrijeme,**

 **- 40 sati ukupnog tjednog radnog vremena, uz probni rok od 6 mjeseci**

Na natječaj se mogu javiti osobe oba spola (članak 13. stavak 2. Zakona o ravnopravnosti spolova).

UVJETI ZA ZASNIVANJE RADNOG ODNOSA: Uz opće uvjete za zasnivanje radnog odnosa, sukladno Zakonu o radu (“Narodne novine”, broj 93/14., 127/17., 98/19., 151/22., 46/23., 64/23.) kandidat mora ispunjavati i posebne uvjete propisane člankom 105. i člankom 106. Zakona o odgoju i obrazovanju u osnovnoj i srednjoj školi (“Narodne novine“, broj 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 07/17., 68/18., 98/19., 64/20., 151/22., 155/23., 156/23.), odnosno poslove tajnika/ice može obavljati osoba koja ima završen:

a) sveučilišni diplomski studij pravne struke ili specijalistički diplomski stručni studij javne uprave,

b) preddiplomski stručni studij upravne struke, ako se na natječaj ne javi osoba iz točke a).

Uz vlastoručno potpisanu prijavu za natječaj potrebno je priložiti:

- životopis

- dokaz o stečenoj stručnoj spremi (presliku diplome odnosno potvrde)

- dokaz o državljanstvu (presliku osobne iskaznice, putovnice ili domovnice)

- uvjerenje da nije pod istragom i da se protiv kandidata/kinje ne vodi kazneni postupak glede

 zapreka za zasnivanje radnog odnosa iz članka 106. Zakona o odgoju i obrazovanju u

 osnovnoj i srednjoj školi ne starije od dana raspisivanja natječaja

- elektronički zapis ili potvrdu o podacima evidentiranìm u matičnoj evidenciji Hrvatskog

 zavoda za mirovinsko osiguranje

Navedene isprave odnosno prilozi prilažu se u neovjerenoj preslici.

Prije sklapanja ugovora o radu odabrani/a kandidat/kinja dužan/na je sve navedene priloge odnosno isprave dostaviti u izvorniku ili u preslici ovjerenoj od strane javnog bilježnika sukladno Zakonu o javnom bilježništvu (“Narodne novine”, broj 78/93., 29/94., 162/98., 16/07., 75/09., 120/16., 57/22.).

Kandidat/kinja koji/a se poziva na pravo prednosti pri zapošljavanju na temelju članka 102. stavka 1.-3. Zakona o hrvatskim braniteljima iz Domovinskog rata i članovima njihovih obitelji ("Narodne novine", br. 121/17., 98/19., 84/21., 156/23.) dužan/a je uz prijavu na natječaj pored navedenih isprava odnosno priloga priložiti i sve potrebne dokaze iz članka 103. stavka Zakona o hrvatskim braniteljima iz Domovinskog rata i članovima njihovih obitelji koji su dostupni na sljedećoj poveznici na mrežne stranice Ministarstva hrvatskih branitelja:

https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf

Kandidat/kinja koji/a se poziva na pravo prednosti pri zapošljavanju na temelju članka 48. Zakona o zaštiti vojnih i civilnih invalida rata (“Narodne novine”, broj 33/92., 57/92., 77/92., 27/93., 58/93., 02/94., 76/94., 108/95., 108/96., 82/01., 103/03, 148/13 i 98/19.) dužan/na je u prijavi na natječaj pozvati se na to pravo i uz prijavu na natječaj, pored navedenih isprava odnosno priloga priložiti sve potrebne dokaze iz članka 49. Stavka 1. Zakona o zaštiti vojnih i civilnih invalida rata koji su dostupni na sljedećoj poveznici na mrežne stranice Ministarstva hrvatskih branitelja:

https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf

Kandidat/kinja koji/a se poziva na pravo prednosti pri zapošljavanju na temelju članka 9. Zakona o profesionalnoj rehabilitaciji i zapošljavanju osoba s invaliditetom (“Narodne novine”, broj 157/13., 152/14., 39/18. i 32/20.) dužan/na je u prijavi na natječaj pozvati se na to pravo i uz prijavu na natječaj, pored navedenih isprava odnosno priloga priložiti svu propisanu dokumentaciju prema posebnom zakonu te prednost u odnosu na ostale kandidate/kinje samo pod jednakim uvjetima.

Rok za podnošenje prijave na natječaj: osam dana od dana objave natječaja.

Kandidat/kinja koji/a je pravodobno dostavio/la potpunu prijavu sa svim prilozima odnosno ispravama i ispunjava uvjete natječaja dužan/a je pristupiti procjeni odnosno testiranju kandidata za zapošljavanje.

Ako kandidat/kinja ne pristupi procjeni odnosno testiranju smatra se da je odustao/la od prijave na natječaj.

Obavijest o procjeni i/ili testiranju bit će objavljena najkasnije dva (2) dana prije dana određenog za procjenu i/ili testiranje, na mrežnim stranicama Osnovne glazbene škole Zaprešić, na sljedećoj poveznici: <https://ogs-zapresic.hr/dokumenti/otvoreni-natjecaji/>

Kandidat/kinja prijavom na natječaj daje privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka sukladno važećim propisima o zaštiti osobnih podataka.

Prijave na natječaj dostavljaju se osobno u tajništvo škole ili preporučenom poštom, s naznakom „Prijava na natječaj – Tajnik školske ustanove“.

Potpunom se prijavom smatra prijava koja sadrži sve podatke i priloge odnosno isprave navedene u natječaju.

Kandidat/kinja koji/a ne podnese pravodobnu ili potpunu prijavu ili ne ispunjava uvjete natječaja ne smatra se kandidatom/kinjom prijavljenim/om na natječaj o čemu Škola posebno ne obavještava.

Ovaj natječaj objavljuje se na mrežnim stranicama i oglasnim pločama Hrvatskog zavoda za zapošljavanje te mrežnim stranicama i oglasnoj ploči Osnovne glazbene škole Zaprešić.

Obavijesti o rezultatima natječaja bit će objavljena najkasnije u roku od osam dana od dana sklapanja ugovora o radu s odabranim/om kandidatom/kinjom na sljedećoj poveznici na mrežne stranice Osnovne glazbene škole Zaprešić: *https://ogs-zapresic.hr/dokumenti/otvoreni-natjecaji/.*

Dostava svim kandidatima/kinjama smatra se obavljenom istekom osmoga dana od dana objave obavijesti o rezultatima natječaja na mrežnoj stranici Osnovne glazbene škole Zaprešić.

 Ravnatelj

 Ivan Kuruc, mag.mus.